open-index/open-wikipedia-markdown huggingface dataset:
الزقازيق

240px|thumb|left|استاد الزقازيق
**الزقازيق** ، مدينه و عاصمة مركز الزقازيق و محافظة الشرقيه فى مصر شرق الدلتا على بحر مويس. مركز لتجارة القطن. نشئت كمعسكر للعمال اللى كانو بيبنوا قناطر بحر مويس سنة 1827.
جامعة الزقازيق اتأسست سنة 1974.
جنب الزقازيق بتوجد خرايب بوبسطيس القديمه المعروفه باسم " تل بسطه ".

## اصل الاسم
فى اراء كتيره حوالين اصل كلمة الزقازيق الشايع انها اتسمت سنة 1833 على اسم واحد اسمه " ابراهيم زقزوق " كان رب اول اسره تروح تعيش هناك .
عل الناحيه التانيه فى اكتر من رأى ان الاسم ليه اصل مصرى قديم زى:
# كتاب اثار حضارة الفراعنة فى حياتنا اليومية بيذكر انها من الاصل القبطى (چقاچيق)
# كتاب دفاعا عن تراثنا القبطى بيذكر انه اصل كلمة زقازيق قبطى چيكچيك (γεκγεκ) و دى معناها السمكه الصغيره و بيذكر كمان ليه اتحولت من ج متعطشه لـ ز و بيقول ان المصريين عندهم ميل فى لسنهم للتحويل دا زى چوسر اللى بقت زوسر و جزمه اللى بقت فى الصعيد ززمه و جاكته اللى بقت زاكته 
## مشاهير

* سلامه موسى (1887-1958) صحفى ومصلح ومفكر وطنى
* مرسى جميل عزيز (1921-1980) شاعر و كاتب أغانى
* رشدى أباظة (1926-1980) ممثل
* جون ترايكوس (1947-) لاعب كريكيت
* احمد زكى (1949-2005) ممثل
* كارمن سليمان (1994-) مغنيه
* محمد عبد المنعم (1999-) لعيب كورة قدم
## شوف كمان
* شخصيات مصريه مشهوره

## لينكات برانيه
* 

## مصادر

* الموسوعة الثقافية، مؤسسة فرانكلين للطباعة والنشر، القاهرة - نيو يورك

ز
ز
جمال مبارك

230px|thumb|left|جمال مبارك

** جمال الدين محمد حسنى سيد مبارك** (اتولد 1963) امين السياسات فى الحزب الوطنى الديمقراطى فى مصر و الابن الاصغر لسوزان مبارك و الرئيس حسنى مبارك رئيس مصر السابق.
اشتغل فتره فى بنك فى انجلترا. ايديولوچيته مياله لاقتصاد السوق و تطوير الاستثمار الخاص فى مصر سواء المحلى او الاجنبى. بيتقال انه عنده طموحات انه يمسك الحكم بعد الرئيس حسنى مبارك عشان ميوله و شغله السياسى، و بيسمو الموضوع ده توريث الحكم. مع إن المنطقه اللى حوالين مصر محكومه بمشايخ و ملوك و نظم ديكتاتوريه و فيها رؤساء ورثوا الحكم فعل . لكن بيتلاحظ إن اجهزة اعلام المناطق دى بتحاول تضخيم الموضوع و اثارته طول الوقت.

بطبيعة الحال تطلع جمال مبارك لحكم مصر ماهواش نابع بس من انه ابنه الريس ، بدليل ان الإبن التانى علاء مبارك مش من المتطلعين ، لكن جمال مبارك بغض النظر عن انه ابن الريس عنده اهتمامات سياسيه و هو فعل رجل سياسه كسب خبره و نشيط جداً فى العمل السياسى بعكس مرشحين تانيين مايعتبروش اصل رجال سياسه لكن مشاهير. بخصوص الموضع اللى اتسمى " التوريث " بيقول طارق النجار " تعالوا نبحث فكرة التوريث الذى اتهم بيها جمال مبارك، فنجد أن الرجل يسير بخطوات ثابتة فى العمل السياسى وخدمته ظروف الحياة فى ده الامر بحكم منصب والده، إلا أنه استطاع استثمار دى الظروف فى تعلم فنون السياسة التى جميعنا نتحدث عنها، ولكننا لا نعرف مقومات إدارتها ودراسة وتحليل وتبعات القرار السياسى هو قرار يؤثر على مصالح الدولة ككل، مش على وزارة او مؤسسة او قطاع فى الدولة لأننا بالفعل نتحدث بس ولا نريد أن نتعلم لنصل الى الحقيقة لكن ده لا يمنع القول بأن الحملات التى ظهرت لتأييد جمال مبارك، لم تؤكد وتظهر قدرات ده الرجللكن إنها ادت الى تعميق فكرة التوريث فى أذهان الشعب المصرى، و هو امر خدم من اطلقوا مشكلة التوريث فى الحكم فى مصر " .

فى 5 فبراير 2011 ، نتيجه لمظاهرات يناير ، استقال جمال مبارك من الحزب الوطنى و بكده انتهت حكاية التوريث ، و فى 11 فبراير 2011 استقال ابوه حسنى مبارك و استلم العسكر الحكم فى مصر و انتهت بالكامل اسطورة توريث الحكم فى مصر.

## مصادر
* طارق النجار، اليوم السابع، 23 نوفمبر 2010.

## فهرست

## لينكات خارجيه
* طارق النجار: جمال المفترى عليه ...
* 'هوجة' جمال مبارك ...
* لماذا كل دى الضجة المفتعلة حوالين حملة ترشيح جمال مبارك للرئاسة؟ ...  
* سعد الدين ابراهيم لـ"اليوم السابع": أؤيد ترشح جمال مبارك ولن أنتخبه ...
* لقاء تليفزيونى مع جمال مبارك على قناة فرانس 24 ...

تصنيف:ولاد رؤساء
تصنيف:سياسيين مصريين
تصنيف:مصريين بريطانيين
تصنيف:خريجين الجامعه الامريكيه بالقاهره
تصنيف:سياسيين من الحزب الوطنى الديمقراطى
تصنيف:غاسلين اموال
تصنيف:عيلة مبارك
تصنيف:منايفه
تصنيف:ناس من شبين الكوم
تصنيف:مصريين ضد ثورة 25 يناير
سوزان مبارك

**سوزان مبارك** (Suzanne Mubarak) (28 فبراير 1941 -) اسمها الحقيقى (سوزان صالح ثابت) ، هى ارملة محمد حسنى مبارك رئيس مصر الراحل و سيدة مصر الاولى من سنة 1981 لغاية سنة 2011 ، ابوها دكتور مصرى متخصص فى طب الاطفال وامها ممرضه ويلزيه اسمها ليلى ماى بالمر Lily May Palmer. اخدت ماجيستير فى السوسيولوجيا ( علم الاجتماع ) من الجامعه الامريكانيه ف القاهره سنة 1982. اهتمت وقت رياسة جوزها و اضطلاعها بدور ست مصر الاولى بتنمية المجتمع ( مجال دراستها ) ، و كان ليها حضور مهم فى الأنشطه الثقافيه ، و عملت مشروع القراءه للجميع - مكتبة العيلة و هو مشروع ثقافى عظيم استفاد منه مصريين كتير. و اشرفت على بنا و تطوير مستشفى سرطان الاطفال فى القاهره لعلاج اطفال مصر الفقرا. خدت جوايز عالميه كتيره كتكريم ليها على جهودها فى التنميه و التطوير الثقافى. شئون المرأه و النهوض بالست المصريه كان كمان من اهتماماتها. عندها من حسنى مبارك ولدين هما علاء مبارك و جمال مبارك.
250px|thumb|right|سوزان مبارك
اتولدت سوزان مبارك يوم 28 فبراير 1941 فى محافظة المنيا فى صعيد مصر . درست فى مدرسة سانت كلير فى حى هيليوبولس فى القاهره و بعد ما خلصت المدرسه دخلت الجامعه الامريكيه فى القاهره و اخدت بكالريوس فى العلوم السياسيه سنة 1977 و بعدين على ماجيستير فى علم الاجتماع سنة 1982.

250 px|thumb|مستشفى سرطان الاطفال اشرفت عليه سوزان مبارك
[250 px|thumb| [القراءة للجميع مشروع ثقافى عظيم دشنته سوزان مبارك]]

اهتمت سوزان مبارك بتنمية الطفل المصرى و اشرفت على حلقات الاطفال المعروفه بإسم " عالم سمسم " المدبلج من الانجليزى اللى بينمى قدرات الاطفال فى التواصل الاجتماعى و فى القرايه ، و فى سنة 1985 انشئت " متحف الاطفال " فى القاهره بالتعاون مع المتحف البريطانى عشان يستفيد الاطفال المصريين و يتعرفوا على التاريخ. فى سنة 2005 افتتحت فرع لمكتبة مبارك العامه فى مدينة الغردقه.

دعمت سوزان مبارك مستشفى سرطان الاطفال فى القاهره و اشرفت على بناها و تطويرها بنفسها و اترأستها و قدرت إنها تجذب تبرعات كتيره ليها من الخارج لغاية ما بقت من اكبر مستشفيات علاج سرطان الاطفال فى الشرق الوسطانى و بيتعالج فيها اطفال المصريين الفقرا اللى ما عندهمش اماكنيات للعلاج.

حصلت سوزان مبارك على جوايز و تكريمات دوليه كتيره على جهودها و انشطتها الاجتماعيه الثقافيه فى مجالات تنمية الطفل و تحسين وضع النسا ، و منحتها كذا جامعه دكتوريات فخريه. منظمة اليونيسكو اهدتها " ميدالية ابن سينا " لجهودها الثقافيه و ادتها منظمة اليونيسيف " جايزة موريس باتى " لجهودها الاجتماعيه فى مصر.

تعليمها و دراستها:

* ماجيستير فى علم الاجتماع - الجامعه الامريكيه فى القاهره. 1982
* بكالريوس فى العلوم السياسيه - الجامعه الامريكيه فى القاهره. 1977
* الشهاده الثانويه - مدرسة سانت كلير فى القاهره

تصنيف:سيدة مصر الاولى
تصنيف:نسويين مصريين
تصنيف:مصريين بريطانيين
تصنيف:خريجين الجامعه الامريكيه بالقاهره
تصنيف:غاسلين اموال
تصنيف:عيلة مبارك
تصنيف:منياويه
تصنيف:ناس من مطاى
تصنيف:مصريين ضد ثورة 25 يناير
جيهان السادات

**چيهان السادات** (Jehan Sadat) (29 اغسطس 1933 - 9 يوليه 2021) ارملة محمد انور السادات رئيس مصر الراحل و سيدة مصر الاولى من سنة 1970 لسنة 1981 ، اسمها الحقيقى چيهان صفوت رؤوف .

## نشأتها
right|thumb|350px|جيهان السادات
اتولدت چيهان السادات يوم 29 اغسطس 1933 فى القاهره عاصمة مصر ، ابوها مصرى و امها انجليزيه .

چيهان السادات اتجوزت محمد انور السادات سنة 1949 بعدما انفصل عن مراته الاولانيه السيدة اقبال ماضى ، وخلفت منه تلات بنات وولد هما : لبنى و نهى و جمال و چيهان .

كان ليها نشاط اجتماعى و وطنى مهم ايام حكم الرئيس السادات ، وخصوصا فى مجال تعلية شأن المرأه والاسره بشكل سنة .
و هيا بتحاضر دلوقتى فى جامعات امريكيه .

## وفاتها
[right|thumb|350px|چيهان السادات مع [مناحيم بيجن (Menachem Begin) رئيس وزرا اسرائيل الراحل لما كان بيعزيها فى موت جوزها محمد انور السادات رئيس مصر الراحل]]
چيهان السادات اتوفت يوم الجمعة 9 يوليه سنة 2021 بعد معاناه مع المرض و نعتها رئاسة جمهورية مصر.

http://www.jehansadat.com
http://www.imdb.com/name/nm3412884

## مصادر

## لينكات برانيه
* 

تصنيف:سيدة مصر الاولى
تصنيف:متعلمين فى جامعة القاهره
تصنيف:سياسيين مصريين
تصنيف:اكاديميين مصريين
تصنيف:ناشطين مصريين
تصنيف:نسويين مصريين
تصنيف:مصريين بريطانيين
تصنيف:عيلة السادات
تصنيف:غاسلين اموال
تصنيف:اشخاص من بنى سويف
تصنيف:ناس من مدينة بنى سويف
تصنيف:مصريين ضد ثورة 25 يناير
طلخا

**طلخا** دى مركز من مراكز محافظة الدقهليه ، و جنب المنصوره واللى بيفصلها عن المنصورة كوبرى .
## سبب التسميه

## مشاهير

## شوف كمان
* شخصيات مصريه مشهوره
## لينكات برانيه
* موقع مدينة طلخا * 
## مصادر

تصنيف:الدقهليه
تصنيف:مدن مصريه
السنبلاوين

تصغير|200بك|يسار
**السنبلاوين** ()، مركز فى محافظة الدقهليه، جنب محافظة الشرقيه، قرية طماى الزهايره اللى اتولدت فيها ام كلثوم من قرى السنبلاوين.

## من اعلام السنبلاوين
* فاتن حمامه
* عادل امام
* ام كلثوم
* محمد حسين هيكل
* فاروق الباز
* اسامة الباز
* احمد لطفى السيد

س
س
مصطفى البرادعى

**مصطفى البرادعى** محامى مصرى , و كان نقيب محامين مصر , وهوا ابو محمد البرادعى مدير عام الوكاله الدوليه للطاقه الذريه .

تصنيف:مصريين
تصنيف:محامين مصريين
تصنيف:قانونيين مصريين
اراجوز

يسار|300px
**الاراجوز**
من اشهر الفنون الشعبيه فى مصر على الاطلاق, و واحد من الاشكال المبكره للمسرح و تم الاعتراف  بيه فى نوفمبر 2018, من منظمة اليونيسكو كواحد من الفنون البشريه الهامه و حطته المنظمه على قوايم الصون العاجل من فى الملف اللى اعده ا/د نبيل بهجت كمبادره فرديه منه لتسجل الفن على قوايم الصون العاجل.

## عن الفن
اختلف الباحثين فى تفسير كلمة الاراجوز فمنهم اللى ردها لاصل فرعونى بمعنى صانع الحكايات و منهم اللى فسرها على الاصل العامى اشاهد اثنين لان اللاعب بيلبس عروستين و منهم اللى فسرها على اساس انها تحريف لقراقوش الان فيه خطا منتشر فى ربط الكلمه بقره قوز اللفظ التركى اللى هوا خيال الظل عندهم و اللى نقل ليهم من مصر اصلا.

## المصدر
(د. نبيل بهجت: كتاب الاراجوز المصرى) المجلس الاعلى للثقافه. مصر.

تصنيف:فولكلور مصرى
تصنيف:تاريخ مصر المملوكيه
تصنيف:ثقافه مصر
تصنيف:فن مصرى
سوسن بدر

**سوزان احمد بدر الدين** المشهوره باسم **سوسن بدر** (مواليد 12 نوفمبر 1957 -) ممثلة مصرية

## حياتها المبكره
هيه بنت الممثله آمال سالم، بتتسمى نفرتيتى السينما المصرية لان ملامحها مصرية فرعونية، درست فى معهد الفنون المسرحية، كان المخرج شادى عبد السلام قد اختارها لتلعب دور نفرتيتى فى فيلمه أخناتون اللى ما اكتملش لوفاته المبكره قبل ما يكمله ولم يخرج الفيلم للنور. وترجع أصول سوسن بدر الى محافظة اسيوط ومحافظة اسوان في صعيد مصر.
## ازواجها
اتجوزت سبع مرات ده اللى صرحت بيه سوسن بدر فى برنامج المتاهه مع وفاء الكيلانى .
* المرة الاولانيه وهيه لسه طالبة فى معهد الفنون المسرحية من أستاذها أسامة أبو طالب واستمر الجواز 5 سنين خلفت خلالها بنتها الوحيدة ياسمين بعدين أنفصلا لانشغالها فى العمل.
* المرة التانيه اتجوزت من دكتور مشهور الجواز استمر 4 سنين وبعدين انفصلوا .
* المرة التالته من رجل أعمال عايش بره مصر الجواز استمر 4 شهور بسبب وفاته.
* المرة الرابعة من السيانريست محسن زايد سنه 2001 ومات بعد أقل من شهر من الجواز .
* المرة الخامسة من المخرج باسم محفوظ عبد الرحمن.
* المرة السادسة من فريد المرشدى أبن ناهد فريد شوقى و هو اصغر منها ب20 سنه و أستمر الجواز لمدة 4 سنين وانفضلوا .
* المرة الأخيرة من الشاعر سامح ال على و هو اصغر منها ب 10 سنين واسنمر الجواز 6 شهور.

## اعمالها
### مسلسلات
* مبروك جالك قلق
* احلام الفتى الطائر
* حنين و حنان

### افلام
* شمس الزناتى
* سلام يا صاحبى
* الابواب المغلقه
* بيت من لحم (2009)

## الشبيه الفرعونى
**تشبة سوسن بدر الملكه [[نفرتيتى]]**

## مصادر

## لينكات برانيه
* 
* 

تصنيف:ممثلات مصريات
تصنيف:ممثلات اغراء
خالد الصاوى

**خالد الصاوى** هو ممثل مصرى , شارك فى فيلم عمارة يعقوبيان .
## أعماله
### الأفلام

### المسلسلات

### المسرحيات

تصنيف:ممثلين مصريين
تصنيف:مواليد 1963
تصنيف:متعلمين فى جامعة القاهره
فاروق حسنى

** فاروق عبد العزيز حسنى ** ( اتولد فى اسكندريه سنة 1938 ) وزير الثقافه السابق فى مصر لغاية يناير 2011 ، و هو فى الاساس فنان تشكيلى. رأس ادارة قصر ثقافة الأنفوشى فى اسكندريه.

اتخرج من كلية الفنون الجميله فى اسكندريه قسم ديكور، و بيعتبر من أهم الرسامين المعاصريين فى مصر.

## الانجازات
لفاروق حسنى انجازات ضخمة فى مصر من أهمها تطوير و تعديل منطقة القاهره القديمه و شارع المعز لدين الله التاريخى اللى بيضم تراث مصر العمرانى الاسلامى و اللى كانت حالته اتدهورت جداً و مابقاش يليق بمكانة مصر التاريخيه، و اتنورت قلعة الجبل اللى مصر حكمت منها شرق و جنوب البحر المتوسط لسنين طويله، و تم تطوير متحف الفن الاسلامى و اتزود بأحدث ادوات العرض و بقى اكبر متحف للفنون الاسلاميه فى العالم ، و فى عهده افتتحت مكتبة اسكندريه الحديثه و بدا بنا المتحف المصرى الكبير اللى حايكون بعد افتتاحه اكبر متحف للأثار المصريه فى العالم، و اتفتح مبنى جديد لدار الكتب و الوثائق القوميه.

## اليونيسكو
إترشح فاروق حسنى لمنصب مدير عام اليونسكو وخسر بسبب قوله - مع إنه متنور ومثقف وفنان - و هو فى خناقه كلاميه مع المتأسلمين فى مصر إنه حايحرق كتب بسبب عدم رضا المتطرفين عنها ودى كانت عاده من عصور الظلام ما عادتش مقبوله. فاروق حسنى قدم اعتذاره لكن بعد منافسه حاميه خسر قدام مرشحه أوروبيه هى وزيرة الخارجيه البلغاريه السابقه " ايرينا جيورجييفا بوكوفا " و هى اول ست تمسك المركز ده لأول مره فى تاريخ منظمة اليونسكو فبيعتبر فوزها مكسب إنسانى.

موقع " ويكيليكس " نشر فى نوفمبر 2010 وثيقه بينت ان امريكا كانت ضد ترشيح فاروق حسنى ، مش لإنه مصرى حيث انها طلبت من مصر ترشيح حد بداله ، لكن بسبب تصريحاته ضد اسرائيل و قوله انها دوله مالهاش ثقافه. فاروق حسنى علق بإنهم عملوا طيب انهم ما اختارهوش لانه لو كسب كانو حايحطوله عراقيل كتيره.

## انجازات فاروق حسنى الحضاريه
* تطور و ترميم شارع المعز لدين الله
* بنا و افتتاح مكتبة اسكندريه الحديثه
* ترميم و توسيع المتحف القبطى
* ترميم و توسيع متحف الفن الاسلامى
* بنا المتحف المصرى الكبير اكبر متحف للأثار المصريه فى العالم
* ترميم و تجديد المبنى القديم لدار الكتب المصريه
* فتح مبنى إضافى حديث جديد لدار الكتب و الوثائق القوميه.

## مصادر

## لينكات برانيه
* 
* «ويكيليكس» يكشف معارضة امريكا لترشيح «حسنى» لـ«اليونسكو» بسبب عدائه لإسرائيل ... 
* العربية: وزير الثقافة المصرى يخسر "معركة اليونسكو" قدام منافسته البلغارية ... 
* العربية: فاروق حسنى : ما حدث خيانة مطبوخة ...

تصنيف:رسامين مصريين
تصنيف:فنانين تشكيليين
تصنيف:وزراء ثقافه مصريين
تصنيف:اسكندرانيه
كيلفين

**كيلڤين** (Kelvin; اختصارها:**K**) هى وحدة قياس للحراره فى النظام الدولى للمقايس . و بيبدأ المقياس من صفر الكليفين اللى بيساوى ( **-273** ) سيلزيوس.
مقياس كيلفين متسمى على اسم عالم الفيزيا البريطانى ويليام تومسون لورد كيلفين اللى عمل ابحاث عن الصفر المطلق (درجه حراره نظريه ما بيكونش فيها اى وجود للطاقه) و كتب بحث اسمه (عن المقياس الحرارى المطلق ، بالانجليزى: *On an Absolute Thermometric Scale*) و حدد فيها درجة حرارة الصفر المطلق بـ 273 تحت الصفر.
## شوف كمان
* فاهرينهايت
* سيلزيوس
* نهر كيلفين

تصنيف:وحدات قياس
يوسف فخر الدين

250 px|left

**يوسف فخر الدين** (1 يناير 1935 مصر - 27 ديسمبر 2002 اليونان) ممثل مصرى , شارك فى افلام كتيره زى **حرامية لكن ظرفاء**

* امه مجريه و أبوه مصرى.اتولد فى حى مصر الجديده
* هو اخو مريم فخر الدين
* اتصدم فى حياته الخاصة لما ماتت طليقته الممثلة نادية سيف النصر سنه 1974 فى حادث عربيه
* هاجرلليونان وبقى من رجال الاعمال واتجوز   ست يونانية ولم يرجع لمصر

## فيلموجرافيا

* مدرسة المشاغبين (1973)
* القضية رقم 1 (1983)
* دايرة الشك (1980)
* الرغبة والثمن (1978)
* شقة وعروسة يارب (1978)
* بنت غير كل البنات (1978)
* ليلة لا تنسى (1978)
* الازواج الشياطين (1977)
* حرامى الحب (1977)
* مع حبى و أشواقى (1977)
* اخواته البنات (1976)
* مراهقة من الأرياف (1976)
* وداع الى الأبد (1976)
* حبيبة غيرى (1976)
* صائد الستات (1975)
* شاطئ العنف (1975)
* احترسى من الرجال يا ماما (1975)
* عايشين للحب (1974)
* ابو ربيع (1973)
* ابناء للبيع (1973)
* البنات والمرسيدس (1973)
* الشياطين فى إجازة (1973)
* لما يغنى الحب (1973)
* شباب فى محنة (1972)
* شياطين البحر (1972)
* شاب يحترق (1972)
* غرام فى الطريق الزراعى (1971)
* حب المراهقات (1970)
* مرات لخمسة رجال (1970)
* هى والشياطين (1969)
* 7 ايام فى الجنة (1969)
* الشجعان التلاته (1969)
* حرامية لكن ظرفاء (1969)
* بيت الطالبات (1967)
* لما نحب (1967)
* شاطئ المرح (1967)
* الثلاثه يحبونها (1965)
* الرسلة الاخيرة (1964)
* اول حب (1964)
* فتاة شاذة (1964)
* ثورة البنات (1964)
* المراهقان (1964)
* بياعة الجرايد (1963)
* حياة عازب (1963)
* شباب طائش (1963)
* شقاوة بنات (1963)
* مرحبا أيها الحب (1962)
* يوم بلا غد (1962)
* مذكرات تلميذة (1962)
* صراع الجبابرة (1962)
* معبد الحب (1961)
* لا تذكرينى (1961)
* البنات والصيف (1960)
* عمالقة البحار (1960)
* إحنا التلامذة (1959)
* حماتى ملاك (1959)
* رجوع الحياة (1959)
* شمس لا تغيب (1959)
* موعد مع المجهول (1959)
* شباب اليوم (1958)
* حب من نار (1958)
* الشيطانة الصغيرة (1958)
* رحلة غرامية (1957)
* كم أنت حزين أيها الحب

تصنيف:مواليد 1935
تصنيف:وفيات 2002
تصنيف:ممثلين مصريين
تصنيف:مصريين مجريين
تصنيف:مصريين عاشو فى اليونان
تصنيف:فيوميه
تصنيف:ناس من مدينة الفيوم
المحله الكبرى

تصغير|رئيس مصر جمال عبدالناصر ايام زيارته فى المحله الكبرى سنه 1959
**المحله الكبرى** هيا مدينه فى محافظة محافظة الغربيه. و مشهوره لإن فيها شركة مصر للغزل و النسيج. المحله فيها فريقين كورة قدم كبار, هما بلدية المحله و غزل المحله. و بيتقال عن سبب وصفها بالكبرا  انها كبيره فى المساحة و فيه رأى تانى بيقول ان اصلها "محلة الكبرا" و ده لإنها فى القرون الوسطا كان معظم سكانها اغنيا من شغل الحرير والنسيج لوحديهم من غير المدن و القرى اللى حواليها
و المحلة مليانة جوامع اثريه من عهد عمرو بن العاص لأيام المماليك و فيها اكبر جامع ف الدلتا و هو جامع المتولى

## سبب التسميه

## مشاهير

## لينكات برانيه
* 
## مصادر

محله
محله
دارفور

**دارفور** منطقه فى غرب السودان. و كانت سلطنه مستقله ميات السنين، و تم إدماجها ف السودان علا إيد القوات الأنجلو المصرية و حصلت كتير فيها حروب و مشاكل.

## ولايات
ولايات دارفور خمس ولايات اتحاديه : وسط دارفور ، شرق دارفور ، شمال دارفور ، جنوب دارفور و غرب دارفور

## جغرافيا

دارفور مساحتها 493180 كيلومتر مربع (190420 ميل مربع)  نفس مساحة اسبانيا

## شوف كمان
* العنصريه فى العالم العربى
## مصادر

تصنيف:السودان
نظيم شعراوى

**نظيم شعراوى** ممثل مصرى من مواليد 7 يناير 1921 واتوفى 30 يونيه 2010 شارك فى مسرحيات زى شاهد ماشفش حاجه,مدرسة المشاغبين و افلام زى طيور الظلام

## اعماله

تصنيف:مواليد 1921
تصنيف:وفيات 2010
تصنيف:ممثلين مصريين
فردوس عبد الحميد

**فردوس عبد الحميد** دى ممثله مصريه

## حياتها
فردوس عبد الحميد اخدت بكالوريوس المعهد العالى للفنون المسرحيه قسم التمثيل سنة 1969،

## شغلها
فردوس عبد الحميد ابتدت مشوارها الفنى ف المسرح القومي، بعدين قدمها المخرج كمال الشيخ فى السينما لأول مرة ف فيلم (على من نطلق الرصاص) سنة 1975/ بداية شهرتها جت من مسلسل (ميزو) سنة 1977، فردوس عبد الحميد مثلت كتير ما بين السينما والمسرح والتلفزيون، من أشهر أعمالها (الطوق والأسورة، الحريف، فى مهب الريح).
ليالى الحلميه .
الشراغيش .

## أعمالها
### من أعمال التلفزيون

2021
نسل الاغراب

### من أعمال السينما

### من أعمال المسرح

### غناء مقدمات المسلسلات
كما قامت بغناء مقدمات المسلسلات:
* 1989: أنا وانت وبابا فى المشمش.
* 1992: ما زال النيل يجرى.
* 2003: أدهم وزينات وثلاث بنات.

## مصادر

تصنيف:ممثلات مصريات
على ماهر

thumb|left|على ماهر باشا
**على ماهر**، أخد لقب باشا (9 نوفمبر 1882 - اغسطس 1960)، اتلقب بـ"**رجل الساعه** و رجل الأزمات". كان قانونى و سياسى مصرى كبير. اخو احمد ماهر(باشا)

حصل "على ماهر" على شهادة البكالوريا سنة 1898 م من المدرسة الخديويه فى القاهره و دخل مدرسة الحقوق و نال ليسانس الحقوق سنة 1903م و اشتغل محامى و بعدين اتعين قاضى سنة 1907م. انضم الى ثورة 1919. فى سنة 1923 اتعين معيد فى مدرسة الحقوق و اخد الدكتوراه الفخريه سنة 1928 و بعدين اتعين وكيل لوزارة المعارف و بعدين بقى وزيرها، و فى سنة 1929 اتعين وزير للماليه و بعدها بسنه بقى وزير العدل. اتعين رئيس للديوان الملكى فى عهد الملك فؤاد و اتولى رياسة الوزرا اربع مرات، فى 1936 و 1939 و فى 27 يناير 1952 و فى 24 يوليه 1952.

على ماهر كان مستشار الملك فؤاد الاول ورجله الاول فى حزب الاتحاد و كان كمان الراعى الاول للملك فاروق الاول فى شبابه ورأس الديوان الملكى مرتين و كان عدو حزب الوفد الاول بعد مااستقال منه فى 18 مارس 1922 و انضم لحزب الأحرار الدستوريين وبعدين لحزب الاتحاد اللى كان بيعتبر حزب الملك فؤاد.

## وزاراته
لما قامت ثورة 23 يوليه وصله تانى يوم ـ الخميس 24 يوليه - قرار ملكى بتأليف الوزاره جه فيه إنه صدر: "الى صاحب المقام الرفيع على ماهر باشا بتأليف هيئة الوزارة"، فوافق و احتفظ لنفسه بكام وزاره مهمه زى الحربيه و الداخليه و الخارجيه. دى كانت رابع مره يرأس فيها الوزاره و كلها كانت وزرات اشكاليه بتيجى فى ظروف صعبه و عشان كده كان بيتسمى "رجل الساعه".

وزارته الاولانيه فى 20 يناير 1936 جت على انقاض وزارة توفيق نسيم اللى اطاح بيه حزب الوفد بدعم من على ماهر اللى كان وقتها رئيس الديوان الملكى، و وزارته التانيه جت نتيجه لمناوره عملها و اطاحت بوزارة محمد محمود باشا المعروفه بإسم "وزارة اليد الحديديه". وزارته التالته فى 27 يناير 1952 جت بعد حريق القاهره و اقالة حكومة الوفد. بالنسبه للوزاره الرابعه فى 24 يوليه 1952 خلصت بتقديم استقالته يوم 7 سبتمبر 1952.

## سبب تكليفه بالوزاره بعد الثوره
بيقول محمد نجيب إن سبب اختيار على ماهر بعد ما قامت الثوره "كان اتفاقنا السريع على اختيار على ماهر مبنيا على اساس أن علاقته الوثيقة بالملك تسهل عمليتنا و أنه مش مرتبط بحزب من الاحزابو ده قد يورط الثورة بعلاقتها فى الايام الأولى". لكن سامى جوهر ذكر فى كتابه "الصامتون يتكلمون" إن طرح اسم على ماهر على قيادات ثورة يوليه كان بإيعاز من الإخوان المسلمين، وده كمان كان على حد رواية صالح ابو رقيق القيادى فى جماعة الإخوان.

فى 13 يناير 1953 اتعين عضو و بعدين رئيس للجنة مشروع الدستور اللى اتعمل لكن اتنفذ بعد وفاته فى اغسطس سنة 1960.

## المصادر

* ماهر حسن، المصرى اليوم، مؤسسة المصرى اليوم للصحافة والنشر، عدد 1975، 9 نوفمبر 2009.
* الموسوعة الثقافية، فرانكلين للطباعة والنشر نيو يورك - القاهرة 1972.

## وزراته

تصنيف:مواليد 1882
تصنيف:وفيات 1960
تصنيف:رؤساء وزرا مصريين
تصنيف:وزراء داخليه مصريين
تصنيف:وزراء ماليه مصريين
تصنيف:وزراء عدل مصريين
تصنيف:قانونيين مصريين
تصنيف:سياسيين مصريين
تصنيف:ليبراليين مصريين
تصنيف:مصريين اتراك
تصنيف:قاهريين
تصنيف:ناس من العباسيه
مصطفى النحاس

[350px|thumb|left|[فاروق الاول|الملك فاروق فى النص و على يمينه الامير محمد على توفيق و على يمينه **مصطفى النحاس باشا**سنة 1942]]

**مصطفى النحاس سليمان سكر** ، اشتهر بـ " النحاس باشا " ( 15 يونيه 1879 سمنود، الغربيه - 23 اغسطس 1965 )، زعيم سياسى مصرى كبير.اشتغل فى القضاء مده طويله و بعدين دخل فى السياسه. رأس حزب الوفد المصرى بعد و رأس مجلس النواب الائتلافى بعد وفاة سعد زغلول سنة 1927. الف الوزاره كذا مره من 1928 لغاية 1930 ، و من 1936 لسنة 1937 ، و من 1942 لغاية 1944 ، و من 1950 لسنة 1952. أبرم المعاهده المصريه البريطانيه سنة 1936 و بعدين لغاها فى اكتوبر 1951.

حصلت مدبحة الاسماعيليه فى 25 يناير 1952 و تانى يوم حريقة القاهره فى وقت ما كان النحاس رئيس الوزرا ، و فى ليلة الحريقه اعلنت الأحكام العرفيه فى كل نواحى مصر و اتعين النحاس باشا حاكم عسكرى. اعتزل السياسه بعد قيام ثورة 23 يوليه 1952. .

## العيلة
تزوج النحاس باشا الست زينب هانم الوكيل فى 12 يونيه 1934.

## أعمال فنية و أدبية
تناولت شخصيته بعدد من الأفلام و المسلسلات والأعمال الأدبية نذكر منها:
* فيلم إمرأة هزت عرش مصر سنة 1995
* مسلسل رد قلبى سنة 1998 بطولة محمد رياض و نرمين الفقى.. وقام بدور **مصطفى النحاس** الممثل مخلص البحيرى
* مسلسل بنت أفندينا سنة 2004
* مسلسل الإمام المراغى سنة 2006
* مسلسل الملك فاروق سنة 2007 عن قصة حياة الملك فاروق الأول بطولة تيم الحسن.. وقام بدور **مصطفى النحاس**الممثل صلاح عبد الله
* مسلسل ملكة فى المنفى سنة 2010 عن قصة حياة الملكة نازلى بطولة نادية الجندى.. وقام بدور **مصطفى النحاس**الممثل محمد متولى
* مسلسل الجماعة سنة 2010 عن قصة حياة حسن البنا و جماعة الإخوان المسلمين بطولة إياد نصار.. وقام بدور**مصطفى النحاس** الممثل أحمد راتب
* مسلسل مشرفة رجل لده الزمان سنة 2011 عن قصة حياة على مصطفى مشرفه بطولة أحمد شاكر عبد اللطيف.. وقام بدور**مصطفى النحاس** الممثل طارق عبد العزيز
* مسلسل كاريوكا سنة 2012 عن قصة حياة تحية كاريوكا بطولة وفاء عامر.. وقام بدور **مصطفى النحاس**' الممثل محمد غنيم
* المسلسل الإذاعى 4 فبراير سنة 2014 عن قصة حادثة 4 فبراير بطولة لقاء سويدان.. وقام بدور**مصطفى النحاس** الممثل فايق عزب

## لينكات برانيه
* موقع حزب الوفد
## مصادر

تصنيف:مواليد 1879
تصنيف:وفيات 1965
تصنيف:رؤساء وزرا مصريين
تصنيف:وزراء داخليه مصريين
تصنيف:وزراء خارجيه مصريين
تصنيف:رئيس البرلمان المصرى
تصنيف:برلمانيين مصريين
تصنيف:سياسيين مصريين
تصنيف:ليبراليين مصريين
تصنيف:قانونيين مصريين
تصنيف:محامين مصريين
تصنيف:ثوريين مصريين
تصنيف:وطنيين مصريين
تصنيف:غرباويه
تصنيف:ناس من سمنود
تصنيف:متعلمين فى جامعة القاهره
تصنيف:وفيات فى اسكندريه
استيفان روستى

**استيفان روستى** (16 نوفمبر 1891 - 12 مايو 1964) هو ممثل مصرى من اشهر نجوم السينما المصريه،استيفان من اصول اوروبيه (ام ايطاليه و اب نمساوى) استيفان اتولد فى حى رأس التين ف اسكندريه فى مصر ، و اتخرج من مدرسة راس التين الثانويه , استيفان كان فنان متعدد المواهب تمثيل و اخراج و تأليف و مونتاچ.
* شارك فى افلام صاحب السعاده و كشكش بيه و البحر بيضحك ليه و ليلى و عنتر افندى
* من أهم مسرحياته حبيبى كوكو، و صاحب الجلاله، و كل الرجاله كده
* فى سنة 1936 اتجوز ايطاليه اسمها مارى عاش معاها لغاية ما مات فى مايو 1964

## اشهر افيهاته
* **نشنت يافالح** فى فيلم «حبيبى الاسمر» لما محمد توفيق نشن غلط و ضربه برصاص مسدس
* **اشتغل يا حبيبى اشتغل** فى فيلم غزل البنات
* **ف صحة المفاجآت** ف فيلم تمر حنه
* **طب عن اذنك، اتحزم و آجى** فى فيلم سيدة القصر لما قال لفردوس محمد تسمحى لى بالرقصه دى .مافهمتش و ردت ما ترقص هو انا منعاك. فرد: طب عن اذنك، اتحزم و آجى

## فيلموجرافيا

* 1927 ليلى
* 1928 البحر بيضحك ليه
* 1931 صاحب السعادة كشكش بيه
* 1935 عنتر افندى
* 1937 سلامه فى خير
* 1937 نشيد الأمل
* 1937 المجد الخالد
* 1938 انا طبعى كده
* 1939 ليله ممطره
* 1939 انتصار الشباب
* 1941 سى عمر
* 1942 ابن البلد
* 1943 الطريق المستقيم
* 1944 شهداء الغرام
* 1945 سلامه
* 1945 المظاهر
* 1946 اصحاب السعاده
* 1946 النفخه الكدابه
* 1947 ابن عنتر
* 1947 قلبى دليلى
* 1948 بلبل افندى
* 1948 عنبر
* 1948 المغامر
* 1948 مغامرات عنتر و عبله
* 1948 الهوا و الشباب
* 1949 عفريته هانم
* 1949 اجازه فى جهنم
* 1949 غزل البنات
* 1949 ليلة العيد
* 1950 معلهش يا زهر
* 1950 شاطئ الغرام
* 1950 آخر كدبه
* 1950 المليونير
* 1950 بلدى و خفه
* 1950 طريق الشوك
* 1951 خدعنى ابى
* 1951 ليلة الحنه
* 1951 فيروز هانم
* 1952 بشرة خير
* 1952 ماتقولش لحد
* 1952 آمنت بالله
* 1952 حلال عليك
* 1953 جحيم الغيره
* 1953 الدنيا لما تضحك
* 1953 حرام عليك
* 1953 مجلس الاداره
* 1953 قطار الليل
* 1954 بنت البلد
* 1954 حسن و مرقص و كوهين
* 1954 رقصة الوداع
* 1954 الستات مايعرفوش يكدبو
* 1954 اسماعيل ياسين يقابل فرنكشتاين
* 1954 الشيخ حسن
* 1954 كدبة ابريل
* 1955 عاشق الروح
* 1955 اهل الهوى
* 1955 حب ودموع
* 1955 عرايس فى المزاد
* 1956 زنوبه
* 1956 سماره
* 1956 كفايه يا عين
* 1957 سجين ابو زعبل
* 1957 تمر حنه
* 1957 المجد
* 1958 ابو عيون جريئه
* 1958 أحبك يا حسن
* 1958 اسماعيل ياسين طرزان
* 1958 حبيبى الأسمر
* 1958 سيدة القصر
* 1959 حسن و ماريكا
* 1959 قاطع طريق
* 1959 المليونير الفقير
* 1960 اسماعيل ياسين فى السجن
* 1960 حلاق الستات
* 1961 بلا عوده
* 1961 الترجمان
* 1961 النصاب
* 1962 صراع الجبابره
* 1962 ملك البترول
* 1963 ست ع الهامش
* 1963 الجريمه الضاحكه
* 1963 المجانين فى نعيم
* 1963 النشال
* 1964 آخر شقاوه
* 1964 مع الناس
* 1964 الحقيبه السودا

## مصادر
* السينما.كوم
https://elcinema.com/person/1070431

تصنيف:مواليد 1891
تصنيف:وفيات 1964
تصنيف:ممثلين مصريين
تصنيف:مصريين طليان
تصنيف:مصريين نمساويين
ابراهيم الشامى

**ابراهيم الشامى** (1 يناير 1920 - 7 سبتمبر 1990) Ibrahim El Shamy هو ممثل مصرى اتولد فى ابو صير فى الغربيه ، كان واحد من اللى اسسو المسرح العسكرى لما كان ظابط فى الجيش

## حياته
ممثل مصرى اتولد سنة 1920 بقرية أبو صير فى محافظة الغربية،حصل على دبلوم المدرسة الثانوية الصناعية، بعدين عمل بسلاح الصيانة فى الجيش، وبعدين إنتقل للإقامة بحى الحسين فى القاهرة، ابتدت علاقته بالفن بهوايته للمسرح الدينى (الفرقه المسرحيه للاخوان المسلمين )، بعدين إنتقل لالمسرح القومى إنتدبه فتوح نشاطى وشارك فى عدد من المسرحيات منها (رجوع الغائب، قمبيز)، قبل ما ينتقل للعمل بالسينما كانت أول أعماله فيلم (آمال) سنة 1952، لتتوالى بعدها أعماله ما بين السينما والمسرح والتلفزيون، من أبرزأعماله (المرات الثانية، إعدام ميت، كتيبة الإعدام)، توفى سنة 1990 بمحافظة القاهرة.

## فيلموجرافيا
* بين القصرين
* المرات الثانية
* الارض
* رجل بمعنى الكلمة
* لا من شاف ولا من درى
* اعدام ميت
* عصفور له أنياب
* كتيبة الاعدام

## مصادر

## لينكات برانيه
* 
* 

تصنيف:ممثلين مصريين
تصنيف:غرباويه
تصنيف:ناس من سمنود
ميلييا

**ميلييا** او **مليلية** (بربرى:, *البيضا*; اسپانى:نطق:</; ) مدينه اسبانيه مستقله فى شمال افريقيا على البحر المتوسط.اللى بيفصلها عن الساحل الاسبانى. كانت تعتبر جزء من مقاطعة مالاجا قبل 14 مارس سنة 1995. لما صدر النظام الأساسى للحكم الذاتى للمدينه.

ميلييا كانت مينا حر قبل اسبانيا ما تنضم للاتحاد الاوروبى. سنة 1994 كان عدد سكانها 63.670. و يتألف سكانها من المسيحيين و المسلمين (اساسا البربر), و اقليات صغيره من اليهود والهندوس. اللغه الرسمى هى الاسبانى.

## الوضع السياسى
المغرب بتطالب فى مدينة ميلييا مع مدينة ثيويتا. وعدد من جزر البحر المتوسط. و بتتدعى ان ده حقها لان الاماكن دى كانت محكومه كجزء من مملكة سلالة الادريسيين و اسر المسلمين غيرهم اللى حكمت من 791 لحد 1497 لما مملكة كاستييا حكمتهم.حكومة المغرب كمان بتعمل مقارنات مع مطالبة اسبانيا الاقليمية بإقليم جبل طارق. و هو إقليم ما بعد البحار بريطانى على البر الرئيسى لاسبانيا. و فى الحالتين الحكومات بتطالب بالمناطق حكومة اسبانيا بتطالب بجبل طارق,و حكومة المغرب بتطالب فى مدينة ميلييا مع مدينة ثيويتا,لكن السكان المحليين بيرفضو المطالبات باغلبيه كبيره.

اسبانيا بتقول ان على عكس الاراضى اللى كانت تحت حماية اسبانيا فى المغرب. ميلييا كانت جزء من اسبانيا من ساعة ظهور اسبانيا كدوله مستقله, كونها جزء من كاستييا لمده أطول من غيرها من المناطق الاسبانيه دلوقتى زى ناڤارا

## سبب التسميه

## المشاهير

## مصادر

تصنيف:مدن اسبانيا
هايمن

[300px|thumb|شكل بيوضح التركيب الخارجى لل[فالفا|ڤالڤا او الاعضاء التناسليه الخارجيه فى الانثى، ومن ضمنها الهايمن]]
300px|thumb|شكل توضيحى لبعض انواع الهايمن
thumb|انواع الهايمن
**الهايمن** ( او ) هو عباره عن تنيه من غشاء مخاطى بتتكون من طبقه من الانسجه بتحيط بالفتحة الخارجيه للڤاچاينا او بتغطيها جزئيا فى بعض البنات والستات. وكتير من الناس بيعتقدو انه موجود جوه الڤاچاينا لكن الواقع انه بره الڤاچاينا و هو جزء من الڤالڤا (الاعضاء التناسليه الخارجيه).

## مراحل نمو الهايمن

فى المراحل الأولى من نمو الجنين مبيبقاش فيه فتحة فى الڤاچاينا. طبقة الأنسجة اللى بتسد فتحة الڤاچاينا فى الوقت ده فى العاده  بتنقسم بشكل ناقص قبل الميلاد. حجم وشكل الفتحة او الفتحات دى بيختلف بشكل كبير من بنت للتانيه. فيه بنات بيتولدو من غير ما يكون عندهم هايمن خالص لان الانسجه بتكون انقسمت بشكل كامل قبل ما يتولدو. احيانا، مبيحصلش تكوين للفتحة وده بيوصل لوجود هايمن مسدود ومفيهوش فتحات. وعشان كده بعد الولادة لازم الدكتور يفحص الڤالڤا بتاعت البنت عشان يتاكد ان فيه فتحة فى الهايمن لأن عدم وجودها بيسبب مشاكل لما الجسم مش بيقدر يتخلص من الدم بتاع الدوره الشهريه.

انسجة الڤالڤا بوجه عام بتكون رقيقه جدا وحساسه فى الفترة اللى قبل البلوغ. واى انشطه بتعمل ضغط على الانسجه دى ممكن تسبب تمزق او شد فيها. ونتيجة لكده، كتير من البنات والمراهقات ممكن يحصلهم تمزق او توسيع فى فتحة الهايمن اثناء ممارستهم لانشطة جسدية زى الرياضه، ركوب الخيل، استخدام التامبون، واثناء ممارسة العاده السريه. والبنت ممكن متعرفش خالص ان ده حصل لان ممكن ميكونش فيه الم او وجود دم او بتكون كمية الدم بسيطة.وكمان ممكن ده يحصل والبنت صغيره جدا انها تفهم او تفتكر اللى حصل.
## شوف كمان
 
* ترقيع غشاء البكاره

## لينكات خارجيه
* The Mysterious Hymen Revealed 
* 20 سؤال عن الهايمن

## مصادر
  
 
   

تصنيف:الجهاز الجنسى الانثوى
متحف بوسطون للفنون الجميله

left|300px|thumb|متحف بوسطون للفنون الجميلة

**متحف الفنون الجميلة فى [[بوسطون]]** ، ماساشوستس ، واحد من اكبر المتاحف فى امريكا. بيزوره أكتر من مليون زاير سنويا. و فيه أكتر من 450000 من الاعمال الفنية ،و دى واحده من اكبر المجموعات الشاملة فى الامريكتين. المتحف إتأسس سنة 1870 و فى مكانه دلوقتى من سنة 1909.

بوسطون
تصنيف:متاحف امريكا
القانون الجنائى

**القانون الجنائى** فرع من القانون العام , و هوا بيتقسم لفرعين . قانون الاجراءات الجنائيه و قانون العقوبات
## قانون الاجراءات الجنائيه
هوا القانون اللى بينظم التعامل مع المجرمين أو المتهمين او لحد المشتبه فيهم .
وبينظم ازاى البوليس بيقوم بدوره فى حفظ الامن و الامان فى المكان اللى هو مسئول عنه ، و بينظم كمان طريقة شغل النيابه العامه و هيا بتباشر الدعوى القضائيه من اول مابيتبدى فى التحقيق فيها , او لحد قبل ماتبدا التحقيق - فى القضايا اللى بتدى النيابه فيها اذونات او اوامر للبوليس سواء بالتفتيش او القبض .

## قانون العقوبات
هوا القانون اللى بيحدد الجرايم ( فى الدول اللى نظامها مش انجلو-امريكى) و بينص على العقوبه بتاعة كل جريمه - سواء بيحدد الجريمه بنص قانونى او بيدى تفويض لوزرا معينين انهم يحطو لوايح يوضحو فيها بالتفصيل الحاجات اللى بتعتبر جرايم - زى وزير الصحه فى مجال مكافحة المخدرات و وزير الماليه فى مجال مكافحة الجرايم الجمركيه و التهرب الضريبى . وده لان مبدا الشرعيه الجنائيه -فى النظام المش انجلو امريكى - بيقول ان مفيش جريمه و لا عقوبه الا بناء على نص فى القانون.
فلازم يكون التجريم ياإما بنص فى قانون العقوبات او بلايحه من الوزير اللى القانون بيحدد اختصاصه .
هو عباره عن القانون اللى بينظم التعامل مابين البوليس و المجرمين.
القانون الجنائى قسم الجرايم لجرايم اعتياديه و جرايم دايمه و جرايم وقتيه

تصنيف:قانون
محمود سعيد

تصغير|يسار|'''محمود سعيد بريشته'''
تصغير|يسار|لوحة الشادوف

**محمود سعيد** ( اسكندرية، 8 ابريل 1897 - 8 ابريل 1964 )، رسام مصرى كبير مارس الفن التشكيلى و تفوق فيه جانب عمله فى القضاء. من اللى اسسوا المدرسه المصريه الحديثه فى الفنون التشكيليه. له اسلوب ذاتى، و لوحاته تتميز بقوة التكوين و البنا و الطابع القومى من البيئه المصريه. من اشهر لوحاته : **بنات بحرى** ، و **بنت البلد** و **الخريف** و **الشادوف**. اشترك فى معارض دوليه كثيره فى اوروبا و حصل فىفرنساعلى وسام لجيون دوبنر (1951)، و كرمته الدوله المصريه بجائزتها للفنون (1960). تحول بيته فى الاسكندريه لمتحف بعد وفاته.

محمود سعيد بك هو ابن محمد سعيد باشا رئيس وزراء مصر السابق و هو اخو مرات حسين سرى باشا رئيس وزرا مصر.

## اغلى لوحتين لرسام من الشرق الاوسط
فى ابريل 2010 اتباعت لوحته " الشادوف " عن طريق صالة مزادات كريستيز العالميه بمبلغ 2.434 مليون دولار و بكده بقت وقت بيعها اغلى لوحه رسمها فنان من  الشرق الوسطانى فى العصر الحديث.

و اغلى من لوحة " الشادوف " لوحة " الدراويش " اللى باعتها صالة مزادات كريستيز بـ 2.546 مليون دولار فى دبى فى 28 اكتوبر 2010. اللوحه دى رسمها محمود سعيد سنة 1929.

## لينكات خارجيه
* "دراويش" محمود سعيد.. اغلى لوحة من المنطقه العربيه بـــ 2.5 مليون دولار 
* لوحة لفنان مصرى بمبلغ 2,434مليون دولار  

تصنيف:مواليد 1897
تصنيف:وفيات 1964
تصنيف:رسامين مصريين
تصنيف:فنانين تشكيليين
تصنيف:اسكندرانيه
تصنيف:مصريين اتراك
تصنيف:مصريين اخدوا جايزة الدوله التقديريه
ثيويتا

**ثيويتا** او **سبته** (اسپانى: Ceuta نطق: ) مدينه اسبانيه مستقله تحت حكم اهلها (حكم ذاتى) فى شمال افريقيا و جنب مضيق جبل طارق. على البحر المتوسط. اللى بيفصلها عن الساحل الاسپانى. مساحة ثيويتا حوالى 28 كيلومتر2.

المغرب بتطالب فى مدينة ثيويتا مع مدينة ميلييا. وعدد من جزر البحر المتوسط. يوم 5 نوفمبر 2007 زار الملك خوان كارلوس الاول مدينة ثيويتا, و ده أثار حماس كبير من السكان المحليين واحتجاجات من الحكومة المغربية.
thumb|left|280px|خريطة ثيويتا.

## تاريخ ثيويتا
موقع ثيويتا الاستراتيجى خللاها نقطة طريق حاسمه لكتير من الثقافات و المشاريع التجارية و العسكرية. بدايةً من القرطاچيين فى القرن الخامس قبل الميلاد,

## سبب التسميه

## المشاهير

## مصادر

تصنيف:مدن اسبانيا
ملحمه

300px|left
**الملحمه** قصيده قصصيه طويله مسبوكه و محبوكه كويس، و بتتسم احداثها بالعزه و الشرف، و بتعالج اعمال بطوليه فى اسلوب راقى. سيرة بطل فى العاده هى موضوع الملحمه و الحاجه اللى بتربطها ببعضها .

من الملاحم المشهوره : **[[الالياذه]]** ، و **الأوديسا** ، و **الفردوس المفقود** ، و **الشاهنامه** الفارسيه بتاعة الفردوسى ، و **ال[[ماهابهاراتا]]** الهنديه. فى مصر راجت الملحمه المصريه النثريه الضخمه عن **السيره الظاهريه** المعروفه باسم " سيرة الظاهر بيبرس ".

تصنيف:ادب
احمد بدر الدين

**احمد بدر الدين** (3 ديسمبر 1940 - 8 فبراير 2004) هو مخرج تليفزيونى مصرى ، اشتغل مع المخرج الراحل محمد سالم فى فوازير ثلاثى اضواء المسرح لمدة طويله .
و اخرج مسلسلات مشهوره زى:

# الكابتن جودة (1984)
# رحلة المليون (1984)
# سنبل بعد المليون (1986)
# بكيزه وزغلول (1986)
# يوميات ونيس (الجزء الاول) (1994)
# يوميات ونيس (الجزء التانى) (1995)
# يوميات ونيس (الجزء التالت) (1996)
# يوميات ونيس (الجزء الرابع) (1997)
# يوميات ونيس (الجزء الخامس) (1998)
# القرموطى فى مهمة سرية (1998)
# فارس بلا جواد (2002)
# [اجرى اجرى ](https://ar.wikipedia.org/w/index.php?title=اجري_اجري_(مسلسل)) (2002)
وكمان أخرج حلقات مسلسل سر الارض فى فترة تسعينيات القرن العشرين

http://www.elcinema.com/person/1100914

تصنيف:مواليد 1940
تصنيف:وفيات 2004
تصنيف:مخرجين مصريين
تصنيف:متعلمين فى جامعة القاهره
منيره المهديه

تصغير

**منيره المهديه**  مغنيه مصريه

## حياتها
اتولدت ف مصر حوالى 1885 ماتت 11 مارس 1965  اسمها الحقيقى **زكيه حسن منصور** ، اتلقبت بـ **سلطانة الطرب** مغنيه و ممثله مصريه كبيره، و اول ممثله مصريه تظهر علا  المسرح فى تاريخ مصر الحديث ( 1915 ). اكتشفها عزيز عيد و قدمها علا المسرح و نجحت نجاح كبير. فى سنة 1916 انفصلت عن فرقة عزيز عيد و عملت فرقه خاصه بيها و مثلت روايات لـ سلامه حجازى ، و فى سنة 1917 بدت تمثل مسرحياتها الخاصه. و مثلت " **كارمن** " اللى بتعتبر اول أوپريت اتعمل فى مصر. و بعد كدا قدمت اوپرا كامله علا  المسرح المصرى بعنوان " **مارك انطوان و كليوباترا** " من ألحان سيد درويش و شاركها التمثيل فيها محمد عبد الوهاب اللى كمل ألحانها بسبب موت سيد درويش. اتعرفت منيره المهديه بوطنيتها و اهتمامها بالسياسه و تعلية شأن الستات. فتحت قهوه اسمها "نزهة النفوس" كان بيجتمع فيها كبار رجال السياسه و الفن و الادب.

## فيلموجرافيا
  
### السينما
* الغندوره (1935)

### المسرح

* كارمن مع الممتل عبد العزيز خليل
* كامنيتا
* تاييس
* على نور الدين
* صاحبة الملايين
* أميرة روشنارا
* الأميره الهنديه
* أبو النوم
* شهداء الغرام
* المظلومة
* كيد الستات
* حياة النفوس
* عروسة الشرق
* الپريكول
* الغندوره
* حرم المفتش
* كلها يومين . تلحين سيد درويش
* الغوايه
* سميراميس
* البوهيميه
* العذارا
* أدنا
* روزيتا
* الفراشه
* عواطف البنين
* عظة الملوك
* غانية الأندلس
* أنس الجليس
* بياعة التفاح
* قمر الزمان
* شوف لك واسطه
* الأميره الفلاحه
* حماتى
* لص بغداد
* حوريه هانم
* مملكة الحب
* توشكا مع صالح عبد الحى
* صدق الإخاء
* اوپرا عايده
* روميو و چوليت
* صلاح الدين
* كليوبترا . لحن سيد درويش الفصل الاولانى و كمل تلحينها محمد عبد الوهاب  و كانت اول مره يلحين و يمثل 
* كلام ف سرك . تلحين سيد درويش
* ج و كندا 
* التالته تابته . تلحين كامل الخلعى

وكانت من ضمن فقراتها الغنائيه تقدم اغانى اسكتش مع مزيكا، ومن أشهر الاسكتشات: (مملكة الحبّ) سنة1931، (المغاربه) سنة 1934، (الدجالين) تأليف يونس القاضى و تلحين رياض السنباطى، (محكمة الحب) سنة 1934 تأليف نعيم وصفى و تلحين داود حسنى.

كمان اخرجت مسرحية كارمن و مسرحية تاييس.

## اشهر اغانيها
* اسمر ملك روحى
* شال الحمام حط الحمام
* انا رايت روحى فى بستان
* رهنت قلبى على حبك
* يمامه حلوه
* ارخى الستاره اللى فريحنا
* جانا الفرح جانا
* قولو لى قولو لى
* بعد العشا يحلا الهزار و الفرفشه
* توت عنخ امون (اغنيه)
* بنت الشلبيه
* ليلة ما جه فى المنتزه
* اشمعنا يا نخ الكوكايين كخ
## شوف كمان
* عالمه
## لينكات برانيه
### شوف مقابله مع منيره المهديه

https://m.youtube.com/watch?v=sIcnHiOuW1I

## مصادر

تصنيف:مواليد 1885
تصنيف:وفيات 1965
تصنيف:مغنيات مصريات
تصنيف:ممثلات مصريات
تصنيف:شراقوه
تصنيف:ناس من ههيا
موباسان

[تصغير|'''جى دى موپاسان [1851 - 1893**]]
** دى موپاسان** - (بال[[لغه فرنساوى|فرنساوى]] : Guy de Maupassant) ( اتولد [[5 اغسطس]] [[1850]] - اتوفى [[6 يوليه]] [[1893]] ). كاتب روايات و قصص قصيره [[فرنسا]]وى كبير.

== اسلوب ==
اتميز اسلوبه بالواقعيه و البساطه. معظم قصصه خلفيتها الحرب الفرنساويه - الپروسييه سنة [[1870]] و بتوصف مآسى المدنيين و معانتهم وقتها. بيعتبر من أبهات القصه القصيره فى العالم ، و اترجمت ابداعاته للغات كتيره.

== روايات ==
من اشهر رواياته : **حياة ما** ([[1883]])، **صديق لطيف** ([[1885]])، **پييرو چان** ([[1888]])، و **قلوبنا** ([[1890]]). و من اشهر قصصه القصيره : " **الميراث** "
و " **العقد''' ".
## لينكات برانيه
* 

## مصادر

تصنيف:ادب فرنساوى
تصنيف:ادب
تصنيف:فرنسا
تصنيف:كتاب فرنساويين
تصنيف:مواليد 1850
تصنيف:وفيات 1893
تصنيف:روائيين
تصنيف:متعلمين فى ليسيه اونرى كاتر
مركز تسجيل الأثار

**مركز تسجيل الاثار المصريه** اتأسس فى القاهرة فى مصر سنة 1955 عشان تسجيل كل النصوص و المناظر المرسومه و المنقوشه على كل الاثار الموجوده فى مصر. و كمان عشان عمل رسومات هندسيه بتوضح كل التفاصيل المعماريه لكل الاثار مع وصفها بالكامل.و عمل رسم خطى

سجل المركز كل أثاراالنوبه المصريه بالتعاون مع منظمة اليونسكو كجزء من حملة انقاذ أثاراها قبل بناء السد العالى السد العالى.

تصنيف:مصرولوجيا
هند و الدكتور نعمان (مسلسل مصرى)

**هند والدكتور نعمان** مسلسل تلفزيونى مصرى درامى. انتاج سنه 1984

## قصه المسلسل
استاذ جامعه عايش حياته الخاصه فى حاله , و بنته بتسافر هيا و جوزها وبيضطروا يسيبوا بنتهم مع جدها اللى هو الدكتور نعمان , ولما طفله شقيه تعيش مع راجل جد فده عمل مواقف فيها كونتراست فخلى الشغل خفيف , فاضطر انه يعيش حياه ويعمل حاجات بعيده عن شخصيته

## الممثلين
* كمال الشناوى
* ليزا (ممثله مصريه)
* احمد عبد الوارث
* سعاد نصر
* زوزو نبيل
* حسين الشربينى
* سلوى خطاب
* محمد السقا
* مجدى وهبه
* احمد راتب
* محمد توفيق
* فيفى يوسف
* فاروق يوسف
* ابراهيم الشرقاوى
* كمال الزينى
* حسنى عبد الجليل
* صالح الاسكندرانى

## مصادر
صفحة الشغل على فليموجرافيا

تصنيف:مسلسلات مصرية
فيل

**الفيل** يقى اكبر حيوان ثديى بيعيش على الارض (مش فى الميه), و كان اكبر فيل اتصاد فى انجولا سنة 1974 و كان وزنه 5.5 طن .
الفيل الصغير لما بيتولد بيكون وزنه 100 كيلو تقريبا , مدة حمل الفيل الصغير قبل مابيتولد بتكون من 20 ل22 شهر , وهيا اطول مدة حمل لحيوان علا الارض (مش فى المايه) .
و الفيله بتتميز بالزلومه وهيا مناخير الفيل وبيستعملها اته يشيل بيها الحاجات زى ,وكمان الاكل بتاعه بيشيله برضه بالزلومه .
و فيه نابين كبار من الفك الفوقانى عند الفيل بيكونو من العاج عشان كده بيصطادو الفيله عشان العاج , فتجار العاج قتلو فيله كتير علشان ياخدو العاج و يبيعوه , فاتمنع صيد الفيله لان عددها قل جدا بسبب الصيد .
فيه النوع الافريقى و الاسيوى .
النوع الافريقى بيكون اكبر و ودانه اكبر و فيها عروق كتير و العلما بيعتقدو ان العروق الكتير مع الودان الكبيره بتساعد فى تبريد الدم و ده لان الجو فى افريقيا و بالزات الاماكن اللى بيعيش فيها الفيله حر عن اسيا .
الفيله بتاكل كميات كبيره من الاعشاب , والاعشاب بتكون ناشفه عشان كده الفيل عنده 24 سنه متقسمين 12 قدمانيه و 12 ورانيه . ولان العشب بيكون ناشف و السنان مهمه للفيل فلما السنان الورانيه بتتخلع فالفيله فى الغالب بتموت , انما فى جناين الحيوانات او السيرك بيدو الفيله اعشاب طريه .
و الفيله فيه بلاد بتستخدمها فى النقل , او الفسح و الرحلات

ويعتبر الفيل حيوان اليف يعيش مع الانسان فى البيت ونستخرج من ناب الفيل العاج

تصنيف:ثدييات
محمد مصطفى المراغى

الشيخ **محمد مصطفى المراغى** (المراغة 9 مارس 1881 - 22 اغسطس 1945 ) عالم دين اسلامى مصرى كبير و فقيه و مفسر و مصلح و مجدد . تتلمذ على ايد الإمام محمد عبده. أخذ شهادة العالميه سنة 1904. تولى منصب شيخ الازهر مرتين فى 1928 و 1935. عمل تعديلات فى المحاكم الشرعيه، وعدل قوانين الوقف والوصيه والورث، و أصلح مناهج التعليم فى الازهر وحوله للنظام الجامعى الحديث. له مؤلفات وبحوث كتيرة زى "**أسانيد قانون الجواز والطلاق**"، و"**بحث فى ترجمة القرآن الكريم و أحكامها**". الف كتاب عن اللغه ونموها وطرق رقيها وعوامل انتشارها
right|thumb|الشيخ محمد مصطفى المراغى

## شوف كمان
* شيوخ الأزهر

## مصادر

## لينكات برانيه
* 

تصنيف:شيوخ الازهر
تصنيف:ازهريين
تصنيف:سوهاجيين
تصنيف:ناس من المراغة
القديس مرقص

**القديس مرقص** بالعبريه "מרקוס ماركوس او **القديس مرقس** او **مار مرقس ** (مرقس), كان من الشخصيات المذكوره فى العهد الجديد فى سفر اعمال الرسل. بيعتبر بحسب التقليد الكنسى الاسكندرى البطريرك الاول.

اسمه **يوحنا مرقس** و معروف باسم** مرقص الانجيلى ، ناظر الاله** ("سانت مارك" بالانجليزى: Saint Mark; "ماركوس" باليونانى: Μάρκος و بالعبرى: מרקוס و القبطى: ) (اتولد فى القرن الاول فى ليبيا او فلسطين - اتوفى سنة 68)، كتب تانى انجيل فى كتاب العهد الجديد. كاروز مصر و اول اللى بشروا بال مسيحيه فيها، و بنى فيها اول كنيسه و بقى اول بطريرك للكنيسه المصريه (55 - 68). مات فى اسكندريه و اتنقل جسمه ما عدا راسه لـ روما.

فى سبتمبر 1419 دخل الفرنج الفينيسيين اسكندريه و سرقوا راس القديس مرقص و راحوا بيها على ايطاليا. بيوصف المقريزى الحدث بقوله : " سرق الفرنج البنادقة من الاسكندرية رأس مرقص الانجيلى -احد من كتبة الانجيل- فغضب اليعاقبة من النصارى واكبروا ذلك، وعدوه وهنا فى دينهم. وذلك أنهم لا يولون بطركاً الا ويمضى الى الاسكندرية، وتوضع دى الرأس فى حجره "

جسمه رجع لمصر و اتدفن فى كاتدرائيتها الجديده - الكاتدرائية المرقصية (اتفتحت 1968).

## شوف كمان
* ليستة بطاركة اسكندريه

* بطريرك اسكندريه
## شوف كمان
* درجات الكهنوت والالقاب الدينية بـالكنيسه القبطيه
## لينكات برانيه

* 
200px|thumb|left|'''القديس مرقس'''

200px|thumb |موت القديس مرقس سنة 62
100 px|يمين

## مصادر

تصنيف:شخصيات من العهد الجديد
تصنيف:يهوديه
تصنيف:مسيحيه
تصنيف:كتب مقدسه
تصنيف:اديان
تصنيف:وفيات فى اسكندريه
زيبرا

[thumb|left|300px|زيبرات فى [بوتسوانا]]

**زيبرا** (انجليزى: Zebra; فرنساوى: Zèbre) او حمار مخطط, و هوا عباره عن حيوان من عيلة الحصان و بيعيش فى منطقة افريقيا الوسطانيه و المداريه.
وبيكون اسود و عليه خطوط بيضه او ابيض بخطوط سوده.
الزيبرا بيعيش فى غابات الساڤانا فهيكون مش سهل جدا انه انه يتشاف, عشان الخطوط بتخلى الحمار مش مكشوف او يعنى بتعمله نوع من التمويه مابتخليهوش مكشوف اوى فى الغابه.
والزيبرا بيتميز بخطوط راسيه (انجليزى: vertical) بتديله شكله اللى بيميزه.
و طوله بيكون من 120 لـ130 سم.
وبتوصل سرعته لستين كم/ساعه.
متوسط عمره من 20 لـ 30 سنه (بتوصل لـ 40 فى جناين الحيوانات).

تصنيف:ثدييات
مارتين سكورسيزى

** مارتين سكورسيزى ** مخرج افلام مشهور من امريكا و يعتبر من عواميد و اقطاب الاخراج فى السينما الامريكية،

## اعمال
مارتين سكورسيزى ليه افلام كتير مشهور. من اشهر افلامه عصابات نيو يورك Gangs of New York و"الزملا الجيدين" Goodfellas واللى كسب جوايز اوسكار كتير من نواحى التمثيل والمزيكا التصويرية وتصميم الهدوم. مارتين مشهور بانه كان دايما بيقول انه قبل ما يعمل اى فيلم جديد، لازم يقعد يتفرج الاول على الفيلم اللى بيلهمه لورنس العرب ( Lawrence of Arabia)

## جوايز
مارتين سكورسيزى شغله اترشح و كسب جوايز منها جوايز اوسكار كتير لكن هو شخصيا كسب جايزة اوسكار احسن مخرج فى فيلمه The Departed ذا ديبارتد او بالعربى المنشق(فيلم)،
## لينكات برانيه
* 

## مصادر

تصنيف:مواليد 1942
تصنيف:منتجين افلام امريكان
تصنيف:مخرجين امريكان
تصنيف:دارسين فى مدرسة تيش للفنون
تصنيف:مونتيرات
تصنيف:مخرجين تيليڤيزيون
تصنيف:فايزين جايزة سيزار شرفيه
الخوارزمى

250px|thumb|left|خوارزمى من كبار العلما الفرس
**محمد بن موسى الخوارزمی** (ح. 780م – ح. 850م) عالم رياضيات و فلك و جغرافيا فارسى، اتولد حوالى سنة 780م ف خوارزم (اللى هيا اوزبيكستان دلوقتى). الخوارزمى عاش ف بغداد و كتب فيها معظم الكتابات بتاعتو، ف بيت الحكمه، ب اللغه العربى.

**الجبر و المقابله** هو اسم اشهر الكتب اللى هو كتبها ف الرياضيات، و ده كتبو حوالى سنة 813م–833م. الاسم الحديث بتاع فرع الرياضيات اللى اسمو الجبر (Algebra ب لانجليزى) جه من اسم الكتاب بتاع الخوارزمى ده، و الخوارزميه (algorithm ب لانجليزى) اسمها جى من اسم الخوارزمى نفسو؛ اسم الخوارزمى كانو بيكتبوه Algorithmi ب الحروف اللاتينى.

الخوارزمى كتب كتاب اسمو **الحساب الهندى**، و ده الكتاب اللى خلا الغرب يعرف النظام العشرى بعد ما ترجموه للاتينى. و من الكتب بتاعتو ف الفلك كتاب **السندهند**، و ليه بردو مشاركات ف التريجونومترى.

الخوارزمى ليه مشاركات ف الچيوجرافيه ف الكتاب بتاعو اللى اسمو **صورة الارض**، و الكتاب ده مبنى علا كتاب **الچيوجرافيه** بتاع عالم الرياضيات و الفلك اليونانى-المصرى المشهور بطليموس.

## مصادر

تصنيف:علما فرس
تصنيف:فرس
تصنيف:خوارزميه
حصان

**الحُصان** هوا حيوان حيوان ثديى , يستخدموه فى الزراعه و النقل و ممارسة الهوايات زى الفروسيه و المسابقات الرياضيه, الاحصنه كانت مهمه جدا فى الحروب و النقل و فى بعض البلاد اللى بياكلو لحمة الحصان.

الحصان من كل الحيوانات هوا اللى ساهم بشكل مهم و اساسى جدا فى كل الحضارات الانسانيه.
240px|thumb|left|حصان
240px|thumb|left|وتستخدم الحصنه ايضا فى الالعاب الرياضية زى البولو.

## وصفه
الحصان الكبير ممكن يوصل وزنه لخمسميت كيلو , اما الانواع الضخمه من الاحصنه الكبيره ممكن توصل لالف و ميتين كيلو.

والحصان بيعيش فى العادى بين 20 و 30 سنه.

وللاحصنه الوان كتير ممكن تكون ساده و اكتر من لون للحصان الواحد , والالوان فى الغالب ابيض وبنى (ليه درجات كتير)و اسود.

الحصان ممكن مع هوا و الحماره ( اللى هيا من نفس الفصيله ) ممكن يولدو البغل اللى هوا بيبقى واخد من الاتنين بيقى اطول من الحمار و اقصر من الحصان , وبيبقى اقوى من الحمار بسبب تاثير الحصان لكن ودانه بتكون كبيره زى ودان الحمار, و شكل الوش بيشبه الاتنين و ان كان بيشبه الحمار اكتر.

## لينكات برانيه

## مصادر

تصنيف:ثدييات
يوسف كامل

150 px|يسار
250 px|يسار
250 px|يسار
    
**يوسف كامل** ( 26 مايو 1891 حى الظاهر ،القاهرة - 12 ديسمبر 1971، القاهرة ) مصور (رسام) و فنان تشكيلى مصرى كبير. يعتبر ابو الاسلوب التأثيرى المصرى و من رواد فن التصوير (الرسم) فى مصر. درس الفن فى مدرسة الفنون الجميله بالقاهرة

و أكمل دراسته فى ايطاليا. ولما رجع مصراشتغل استاذ فى كلية الفنون الجميله و ومن بعدين تعين رئيس لقسم التصوير و من بعد حاز على منصب عميد الكليه وترك منصبه  لما اصبح مدير متحف الفن الحديث فى القاهره و مقرر للجنة الفنون التشكيليه فى المجلس الاعلى للفنون و الاداب.
    
وصل عدد اللوحات اللى رسمها لاكتر من الفين لوحه موضوعاتها كانت من البيئه المصريه و الريف المصرى و الأسواق و أحياء القاهره القديمه و كان كمان بيحب يرسم الطيور و الحيوانات الاليفه. اتحفظت إبداعاته فى متحف الفن الحديث فى القاهره. كرمته الدوله المصريه بالجايزه التقديريه فى الفنون سنة 1960.
444 px|يسار

تصنيف:رسامين مصريين
تصنيف:مواليد 1891
تصنيف:وفيات 1971
تصنيف:مصريين اخدوا جايزة الدوله التقديريه
كارل يونج

تصغير|200px|كارل يونج 1875 - 1961
**كارل چوستاف يونج** Carl Gustav Jung (كيسويل، سويسرا، 26 يوليه 1875 - زيوريخ، 6 يونيه 1961 )، دكتور امراض عقليه و عالم سايكولوچيا و فيلسوف سويسرى كبير له مدرسه فى علم النفس. اتلمذ على ايد سيجموند فرويد ، لكن انفصل عنه و اسس سنة 1931 مدرسة السايكولوچيا التحليليه (علم النفس التحليلى ) Analytical psychology .اهتم بال ميثولوجيا و ربطها بنظرياته فى علم النفس. و درس و كتب عن الأديان و الحضارات و له مقاله قيمه عن اخناتون ملك مصر.

من نظرياته إن الليبيدو طاقه اوليه مش جنسيه، و إن ورا اللاشعور الفردى personal unconscious بيوجد لا شعور جمعى collective unconscious. و حدد الشخصيه لنمطين نفسيين Psychological Types ، واحد انبساطى extraversion و واحد انطوائى introversion ، و قسم النمطين على اربع انواع : التفكير ، و الشعور ، و الاحساس ، و الالهام. اخترع اختبار تداعى المعانى Jung Type Indicator للكشف عن العقد النفسيه . من اهم مؤلفاته : "** علم النفس التحليلى** " ، و " **الأنماط السيكولوچيه** ". فى كتابه القيم " **ذكريات، أحلام ، تأملات** " Memories, Dreams, Reflections عن حياته شرح افكاره و معتقداته الفلسفيه بإسلوب أدبى علمى رفيع.
## مصادر

تصنيف:مواليد 1875
تصنيف:وفيات 1961
تصنيف:سايكولوجيا
تصنيف:علما
تصنيف:سويسريين
تصنيف:سايكولوجيين سويسريين
تصنيف:سايكولوجيين